Van Potte en Panne ... en lewensgeur. - PvR Geloofsfamilie
Gepubliseer deur Jan Venter op 11 Februarie 2011 om 7:06
Dit illustreer die gedagte dat ons "lewensgeur" moet wees uitstekend, maar miskien moet ek net verskoning maak vir die vreeslike lus. Ek hoor die Spar het swaar geleef na die diens met die hongerige gemeentelede.
As jy saam wil dink oor die gedagte van "lewensgeur" wees hier is lekker luisterstof wat jou daarmee sal help. "Soma Communities" is 'n gemeente in Seattle, VSA, wat dit regkry om die beginsel uit te leef.
Dink saam met ons hieroor: Hoe lyk 'n volgeling van Christus in die lewe vandag?
Kommentaar deur Cornelia Biecker op 11 Februarie 2011 om 18:59
Jou boodskap Sondag het persoonlik vir my baie beteken - as dit nie op elkeen wat daar was 'n impak gemaak het nie dan weet ek nie... jy het hier teen die einde genoem dat ons ook 'n impak kan maak in die hantering en benadering van onder andere 'n mens se kliente - wel, wat 'n aangename uitdaging! Dit werk! Ek is tans besig met vakke aan Unisa wat inderdaad almal bemoeid is met hierdie onderwerp van volgelinge wees van Christus...of dit nou met etiese kwessies, sendingpraktyke of praktiese teorie te doen het, die feit bly staan dat ons in hierdie wereld van vandag met al sy uitdagings 'n opdrag het om ander "honger" te maak vir Christus deur dit in ons lewenswyse te demonstreer en aan te moedig. In my daaglikse kontak met verskeie mense van verskillende kulture en kontekste probeer ek deesdae om myself af te vra of ek enigsins iets gedoen of gedemonstreer het wat van my 'n dissipel van Jesus maak? Het ek nood raakgesien? Het ek hulp aangebied? Het ek 'n positiewe bydrae tot iemand se lewe gemaak? Het ek iemand op 'n manier geestelik "gevoed"? Het ek Jesus se stem gehoor en geantwoord? Baie stof tot nadenke!